कोट्टयन कटंकोट वेणुगोपाल

कोट्टयन कटंकोट वेणुगोपाल  (जन्म 1931), भारत के 15वें अटार्नी जनरल (महान्यायवादी) हैं। वेणुगोपाल जानेमाने संवैधानिक विशेषज्ञ हैं और उन्हें पद्म भूषण और पद्म विभूषण से सम्मानित किया जा चुका है। इससे पूर्व वह मोरारजी देसाई की सरकार में वर्ष 1977-79 में भारत के अतिरिक्त सॉलिसिटर जनरल रह चुके हैं। उल्लेखनीय है कि अटार्नी जनरल भारत सरकार का प्रथम विधि अधिकारी होता है। वह उच्चतम न्यायालय और राज्य के उच्च न्यायालयों में भारत सरकार का पक्ष रखता है। अटार्नी जनरल को संसद के दोनों सदनों की कार्यवाही में भाग लेने एवं बोलने का अधिकार है, लेकिन मत देने का अधिकार नहीं है। ये दिल्ली से हैं। 

 प्रारंभिक जीवन और शिक्षा 
वेणुगोपाल का जन्म मैलोत कृष्णन नांबियार और कल्याणी नांबियार के यहाँ नायर परिवार में कण्हानगड़ में हुआ, जो तत्कालीन ब्रिटिश भारत के मद्रास प्रेसिडेंसी के दक्षिण कनारा जिले का हिस्सा था (वर्तमान में केरल)। उनका पालन-पोषण मंगलुरु में हुआ। इसके बाद उन्होंने चेन्नई के मैड्रास क्रिश्चियन कॉलेज में भौतिकी विषय में स्नातक की पढ़ाई के लिए प्रवेश लिया, लेकिन अंतिम परीक्षाओं के दौरान बीमार होने के कारण उसे पूरा नहीं कर सके। बाद में उन्होंने बेलगावी के राजा लक्ष्मणगौड़ा लॉ कॉलेज से विधि की डिग्री प्राप्त की।

 सम्मान 
वेणुगोपाल को सन २००२ में भारत सरकार द्वारा सार्वजनिक उपक्रम के क्षेत्र में पद्म भूषण से सम्मानित किया गया था। वेणुगोपाल ने मैंगलुरु के सेंट अलॉयसियस कॉलेज में अध्ययन किया।  

 सन्दर्भ 

श्रेणी:पद्म भूषण
श्रेणी:जीवित लोग
श्रेणी:भारत के अधिवक्ता
श्रेणी:1931 में जन्मे लोग